CELEX: 62012CN0085
Language: da
Date: 2012-02-20 00:00:00
Title: Sag C-85/12: Anmodning om præjudiciel afgørelse indgivet af Cour de cassation (Frankrig) den 20. februar 2012 — Société Landsbanki Islands HF mod Kepler Capital Markets SA og Frédéric Giraux

21.4.2012   
            
            
               DA
            
            
               Den Europæiske Unions Tidende
            
            
               C 118/19
            
         Anmodning om præjudiciel afgørelse indgivet af Cour de cassation (Frankrig) den 20. februar 2012 — Société Landsbanki Islands HF mod Kepler Capital Markets SA og Frédéric Giraux
   (Sag C-85/12)
   2012/C 118/30
   Processprog: fransk
   
      Den forelæggende ret
   
   Cour de cassation
   
      Parter i hovedsagen
   
   
      Sagsøger: Société Landsbanki Islands HF
   
      Sagsøgte: Kepler Capital Markets SA og Frédéric Giraux
   
      Præjudicielle spørgsmål
   
   
               1)
            
            
               Skal artikel 3 og 9 i direktiv 2001/24/EF om sanering og likvidation af kreditinstitutter (1) fortolkes således, at sanerings- eller likvidationsforanstaltninger over for en finansiel virksomhed som dem, der følger af den islandske lov nr. 44/2009 af 15. april 2009, skal anses for foranstaltninger truffet af en administrativ eller retslig myndighed i disse artiklers forstand?
            
         
               2)
            
            
               Skal artikel 32 i direktiv 2001/24/EF fortolkes således, at den er til hinder for, at en national bestemmelse som artikel 98 i den islandske lov af 20. december 2002, der forbød eller udsatte ethvert retsskridt mod en finansiel virksomhed fra det tidspunkt, hvor et moratorium trådte i kraft, får retsvirkning over for retsbevarende foranstaltninger, der er truffet i en anden medlemsstat før vedtagelsen af moratoriet?
            
         
      (1)  Europa-Parlamentets og Rådets direktiv 2001/24/EF af 4.4.2001 om sanering og likvidation af kreditinstitutter (EFT L 125, s. 15).